techiaith/cofnodycynulliad_en-cy huggingface dataset:
English: Diolch, Llywydd. I was re-elected as chair of the cross-party group on disability at its first meeting this Senedd term on 17 December. The online meeting included a presentation by the chief executive of Disability Wales on the 'Locked out: liberating disabled people's lives and rights in Wales beyond COVID-19' report, which originated from discussions at the Welsh Government's disability equality forum, chaired by you. This found that 68 per cent of deaths from COVID-19 in Wales were among disabled people and stated that there is nothing inevitable about this statistic, and this report illustrates how social factors, including discrimination, poor housing, poverty, employment status, institutionalisation, lack of personal protective equipment, poor and patchy services, inaccessible and confusing public information, and personal circumstances, significantly contributed to this figure during the pandemic. The report also found that disabled people did not get all the medical help they needed, had less access to public services and social support, had less access to public spaces and public life, struggled to live independently and did not always have their human rights fully respected. It also reaffirmed the fundamental right of disabled people to be fully involved in decisions about their own lives and the need for reasonable adjustments to be made to make sure that everyone is able to use places and services. What specific action are you taking, as the Welsh Government Minister responsible for equality and human rights, accordingly?
Welsh: Diolch, Lywydd. Cefais fy ailethol yn gadeirydd y grŵp trawsbleidiol ar anabledd yn ei gyfarfod cyntaf yn nhymor y Senedd hon ar 17 Rhagfyr. Roedd y cyfarfod ar-lein yn cynnwys cyflwyniad gan brif weithredwr Anabledd Cymru ar adroddiad 'Drws ar Glo: Datgloi bywydau a hawliau pobl anabl yng Nghymru ar ôl COVID-19', a ddeilliodd o drafodaethau yn fforwm cydraddoldeb i bobl anabl Llywodraeth Cymru, a gadeiriwyd gennych chi. Canfu fod 68 y cant o farwolaethau COVID-19 yng Nghymru yn bobl anabl a nododd nad oes unrhyw beth yn anochel am yr ystadegyn hwn, ac mae'r adroddiad yn dangos sut y mae ffactorau cymdeithasol, gan gynnwys gwahaniaethu, tai gwael, tlodi, statws cyflogaeth, sefydliadu, diffyg cyfarpar diogelu personol, gwasanaethau gwael a thameidiog, gwybodaeth gyhoeddus anhygyrch a dryslyd, ac amgylchiadau personol wedi cyfrannu'n sylweddol at y ffigur hwn yn ystod y pandemig. Canfu'r adroddiad hefyd na chafodd pobl anabl yr holl gymorth meddygol roeddent ei angen, eu bod wedi cael llai o fynediad at wasanaethau cyhoeddus a chymorth cymdeithasol, wedi cael llai o fynediad at fannau cyhoeddus a bywyd cyhoeddus, wedi ei chael hi'n anodd byw'n annibynnol ac nad oedd eu hawliau dynol bob amser wedi cael eu parchu'n llawn. Roedd hefyd yn ailddatgan hawl sylfaenol pobl anabl i gael eu cynnwys yn llawn mewn penderfyniadau am eu bywydau eu hunain a'r angen i wneud addasiadau rhesymol i sicrhau bod pawb yn gallu defnyddio lleoedd a gwasanaethau. Pa gamau penodol rydych yn eu cymryd felly, fel Gweinidog Llywodraeth Cymru â chyfrifoldeb dros gydraddoldeb a hawliau dynol?
English: Thank you very much for that follow-up question, and just to say that I want to ensure that the delivery of this report through our disability rights taskforce is actually co-produced. We commissioned it, it's co-chaired, and we need to deliver that in terms of the social model of disability, and also undertaking this - . And you've mentioned the human rights issues. This is, of course, part of the human rights framework in terms of what we're seeking to do to incorporate the UN convention on the rights of disabled people into Welsh law. Now, you have raised another key point in terms of moving forward, which is very much a cross-Government response. I will also seek an update on the progress, particularly in relation to ADHD, from my colleagues in the Welsh Government.
Welsh: Diolch yn fawr iawn am eich cwestiwn dilynol, a dylwn ddweud yr hoffwn sicrhau bod yr adroddiad hwn a gyflwynwyd drwy ein tasglu hawliau anabledd wedi'i gydgynhyrchu mewn gwirionedd. Fe'i comisiynwyd gennym ni, mae'n cael ei gydgadeirio, ac mae angen inni ei gyflwyno yn unol â'r model cymdeithasol o anabledd, yn ogystal â chyflawni - . Ac rydych wedi sôn am y materion hawliau dynol. Mae hyn, wrth gwrs, yn rhan o'r fframwaith hawliau dynol ar yr hyn rydym yn ceisio'i wneud i ymgorffori confensiwn y Cenhedloedd Unedig ar hawliau pobl ag anableddau yng nghyfraith Cymru. Nawr, rydych wedi codi pwynt allweddol arall wrth symud ymlaen, sy'n ymateb trawslywodraethol i raddau helaeth iawn. Byddaf hefyd yn gofyn am y wybodaeth ddiweddaraf am y cynnydd, yn enwedig mewn perthynas ag ADHD, gan fy nghyd-Aelodau yn Llywodraeth Cymru.
English: Okay, thank you. Moving to your overarching responsibility for fuel poverty finally, last month, on Fuel Poverty Awareness Day, the Welsh Government published its cold weather resilience plan for people at risk of living in a cold home, something I've been calling for as chair of the cross-party group on fuel poverty and energy efficiency, as you know. Although fuel poverty coalition members welcomed the plan, and most of them fed into its development, how do you respond to their concern and feedback that they would like to see strengthened detail on how the Welsh Government will work with the health sector to achieve the plan's aims and agree with what the health sector can do to support it, and that the plan would benefit from the inclusion of an additional objective for specific actions to help support critical moments in healthcare, like discharge from hospital, or enhancing the hospital to a healthier home service, help train healthcare professionals to identify fuel poverty and those at risk of cold weather and raise awareness of available support and help establish referral networks between health actors and advice partners, and that, beyond emergency assistance payments under the discretionary assistance fund for oil and liquid petroleum gas, there's little or no detail in the plan on support for rural communities? Again, I look forward to your response accordingly.
Welsh: Iawn, diolch. Gan symud, yn olaf, at eich cyfrifoldeb cyffredinol dros dlodi tanwydd, y mis diwethaf, ar Ddiwrnod Ymwybyddiaeth Tlodi Tanwydd, cyhoeddodd Llywodraeth Cymru ei chynllun ymdopi â thywydd oer ar gyfer pobl sydd mewn perygl o fyw mewn cartref oer, rhywbeth rwyf wedi bod yn galw amdano fel cadeirydd y grŵp trawsbleidiol ar dlodi tanwydd ac effeithlonrwydd ynni, fel y gwyddoch. Er bod aelodau'r gynghrair tlodi tanwydd wedi croesawu'r cynllun, a'r rhan fwyaf ohonynt wedi cyfrannu at ei ddatblygiad, sut rydych yn ymateb i'w pryder a'u hadborth yr hoffent weld mwy o fanylion ar sut y bydd Llywodraeth Cymru yn gweithio gyda'r sector iechyd i gyflawni amcanion y cynllun a chytuno â'r hyn y gall y sector iechyd ei wneud i'w gefnogi, ac y byddai'r cynllun yn elwa o gynnwys amcan ychwanegol ar gyfer camau gweithredu penodol i helpu i gefnogi adegau hollbwysig ym maes gofal iechyd, megis wrth ryddhau o'r ysbyty, neu wella'r gwasanaeth ysbyty i gartref iachach, helpu i hyfforddi gweithwyr gofal iechyd proffesiynol i nodi tlodi tanwydd a phobl sydd mewn perygl o ddioddef yn sgil tywydd oer a chodi ymwybyddiaeth o'r cymorth sydd ar gael a helpu i sefydlu rhwydweithiau atgyfeirio rhwng gweithredwyr iechyd a phartneriaid cynghori, ac mai ychydig iawn o fanylion, os o gwbl, sydd i'w cael yn y cynllun ar gymorth i gymunedau gwledig, y tu hwnt i daliadau cymorth mewn argyfwng ar gyfer olew a nwy petrolewm hylifedig drwy'r gronfa cymorth dewisol? Unwaith eto, edrychaf ymlaen at eich ymateb i hynny.
English: Thank you for that follow-up question. You will know that I did publish the cold weather resilience plan on 3 December and it does include 12 actions designed to improve the cold weather resilience of lower income households: financial help, for example, to repair boilers for lower income households and to buy domestic fuel for off-grid and rural homes - you mentioned rural communities - through the discretionary assistance fund - they're included in the plan - and also supporting joint working with energy suppliers to ensure that we are targeting support on households that are struggling to pay their energy bills; improved referrals into schemes such as the Warm Homes programme; the energy company obligation scheme; but also, clearly, as you have identified, in terms of health and well-being services as well.
Welsh: Diolch am eich cwestiwn dilynol. Fe fyddwch yn ymwybodol fy mod wedi cyhoeddi'r cynllun ymdopi â thywydd oer ar 3 Rhagfyr, ac mae'n cynnwys 12 cam gweithredu sydd wedi'u cynllunio i gefnogi aelwydydd incwm isel i ymdopi â thywydd oer: cymorth ariannol, er enghraifft, i atgyweirio boeleri ar gyfer aelwydydd incwm isel ac i brynu tanwydd domestig ar gyfer cartrefi oddi ar y grid a chartrefi gwledig - fe sonioch chi am gymunedau gwledig - drwy'r gronfa cymorth dewisol - maent wedi'u cynnwys yn y cynllun - yn ogystal â chefnogi cydweithio â chyflenwyr ynni i sicrhau ein bod yn targedu cymorth ar aelwydydd sy'n ei chael hi'n anodd talu eu biliau ynni; gwell atgyfeiriadau i gynlluniau megis rhaglen Cartrefi Clyd; cynllun rhwymedigaeth cwmnïau ynni; ond hefyd, yn amlwg, fel rydych wedi'i nodi, mewn perthynas â gwasanaethau iechyd a lles.
English: Diolch yn fawr, Sioned Williams. I'm really pleased that you've raised this issue. It came up very strongly yesterday, as you said, with questions from Adam Price to the First Minister, but also questions from across the - certainly from Labour Members as well as Plaid Cymru Members in terms of the catastrophic cost-of-living crisis that people are facing. What is very clear is that we need to call on the UK Government to play their part in tackling this. Now, I would like to say that we have had a good take-up of our winter support fuel payment scheme. By the end of December, we had data from 20 of 22 local authorities showing over 100,000 applications have been received by local authorities. Now, what's very clear is that this needs to be promoted, and we're using all the local authorities and all our winter fuel support scheme partners to make sure that the take-up is reached.
Welsh: Diolch yn fawr, Sioned Williams. Rwy'n falch iawn eich bod wedi codi'r mater hwn. Cafodd sylw helaeth ddoe, fel y dywedoch chi, mewn cwestiynau gan Adam Price i'r Prif Weinidog, ond cwestiynau hefyd o bob rhan o'r - yn sicr gan Aelodau Llafur yn ogystal ag Aelodau Plaid Cymru ar yr argyfwng costau byw trychinebus y mae pobl yn ei wynebu. Yr hyn sy'n glir iawn yw bod angen inni alw ar Lywodraeth y DU i chwarae eu rhan wrth fynd i'r afael â hyn. Nawr, hoffwn ddweud bod nifer dda o bobl wedi manteisio ar ein cynllun cymorth tanwydd gaeaf. Erbyn diwedd mis Rhagfyr, roedd gennym ddata gan 20 o'r 22 awdurdod lleol a ddangosai fod dros 100,000 o geisiadau wedi dod i law awdurdodau lleol. Nawr, yr hyn sy'n amlwg iawn yw bod angen hyrwyddo hyn, ac rydym yn defnyddio'r holl awdurdodau lleol a holl bartneriaid y cynllun cymorth tanwydd gaeaf i sicrhau bod cymaint o bobl â phosibl yn manteisio arno.
English: Thank you. The same report, the report of the social justice and equalities committee, recommends that the Welsh Government sets out how it will accelerate its Warm Homes programme as a way of tackling fuel poverty, because accelerate it must given the current and future cost-of-living storm, which has been deepened by the skyrocketing fuel prices, which we know will rise even further come the spring and will be with us for many years ahead, as the head of Centrica has warned today. Four of Wales's counties are already in the top 10 areas across the United Kingdom hardest hit by rising fuel prices. Can the Minister tell us if the Government will act on those recommendations with new urgency, given the circumstances? How is the Welsh Government currently identifying and targeting fuel-poor households? The report of the Auditor General for Wales raised concerns that, while the Nest scheme's initial purpose was to tackle fuel poverty, the evolution of the scheme meant that some funds were being prioritised to people who may not have been experiencing fuel poverty. National Energy Action has also raised the issue about energy suppliers needing to better identify financially vulnerable customers in order to provide support. So, how is the Welsh Government assisting and ensuring energy suppliers are identifying and supporting financially vulnerable customers and those living in fuel poverty? Diolch.
Welsh: Diolch. Mae'r un adroddiad, sef adroddiad y pwyllgor cydraddoldeb a chyfiawnder cymdeithasol, yn argymell bod Llywodraeth Cymru yn nodi sut y bydd yn cyflymu ei rhaglen Cartrefi Clyd fel ffordd o fynd i'r afael â thlodi tanwydd, gan fod yn rhaid ei chyflymu o ystyried yr argyfwng costau byw ar hyn o bryd ac yn y dyfodol, sydd wedi'i waethygu gan y cynnydd aruthrol ym mhrisiau tanwydd, y gwyddom y byddant yn codi hyd yn oed ymhellach yn y gwanwyn ac y byddant gyda ni am flynyddoedd lawer i ddod, fel y rhybuddiodd pennaeth Centrica heddiw. Mae pedair o siroedd Cymru eisoes ymhlith y 10 ardal sydd wedi eu taro galetaf ledled y Deyrnas Unedig gan y cynnydd mewn prisiau tanwydd. A all y Gweinidog ddweud wrthym a fydd y Llywodraeth yn gweithredu'r argymhellion hynny gyda mwy o frys o ystyried yr amgylchiadau? Sut y mae Llywodraeth Cymru yn nodi ac yn targedu aelwydydd tlawd o ran tanwydd ar hyn o bryd? Mynegodd adroddiad Archwilydd Cyffredinol Cymru bryderon, er mai pwrpas gwreiddiol cynllun Nyth oedd trechu tlodi tanwydd, fod esblygiad y cynllun yn golygu bod rhywfaint o arian yn cael ei flaenoriaethu i bobl nad ydynt wedi bod yn byw mewn tlodi tanwydd. Mae National Energy Action hefyd wedi codi mater ynghylch yr angen i gyflenwyr ynni wneud mwy i nodi cwsmeriaid sydd mewn sefyllfa fregus yn ariannol er mwyn darparu cymorth. Felly, sut y mae Llywodraeth Cymru yn cynorthwyo ac yn sicrhau bod cyflenwyr ynni yn nodi ac yn cefnogi cwsmeriaid sydd mewn sefyllfa fregus yn ariannol a'r rheini sy'n byw mewn tlodi tanwydd? Diolch.
English: Households are experiencing a cost-of-living crisis due to spiralling energy prices and cuts to welfare support. Councils are supporting take-up of the Welsh Government's winter fuel support scheme amongst eligible households to help them keep warm this winter, and will continue to promote the scheme over the coming weeks.
Welsh: Mae aelwydydd yn profi argyfwng costau byw oherwydd prisiau ynni cynyddol a thoriadau i gymorth lles. Mae cynghorau'n cefnogi'r defnydd o gynllun cymorth tanwydd gaeaf Llywodraeth Cymru gan aelwydydd cymwys i'w helpu i gadw'n gynnes y gaeaf hwn, a bydd yn parhau i hyrwyddo'r cynllun dros yr wythnosau nesaf.
English: Minister, as you say, many of our constituents throughout the whole of Wales are now really experiencing a day-to-day cost-of-living crisis. They're making choices - genuinely - between heating and eating, either feeding themselves or feeding the prepayment meters. We've had COVID-19 and post-Brexit impacts on supply chains; we've had shipping delays; factories in lockdown or slowdown globally; staff absences affecting things particularly like raw materials; food prices have risen due to those supply chain disruptions and we've had increased HGV driver wages after thousands left the UK for their home countries in the EU. And all of this, Minister, is before the soaring energy prices and the national insurance hike that comes into force in April. The energy bills are expected to soar as the Government's price cap is revised in February and implemented in April, and that's not to even mention the cruel universal credit cut. Yet, for some reason, the Prime Minister and UK Chancellor seem impotent or unaware, their attentions seemingly distracted by other more pressing matters such as clinging on to the keys of No. 10 at all costs. So, this fuel poverty intervention by Welsh Government is really welcome, particularly given that real, immediate cost-of-living crisis. How can we ensure, Minister, that as many eligible people as possible are able to access this fund and get hold of this welcome help?
Welsh: Weinidog, fel y dywedwch, mae llawer o'n hetholwyr ledled Cymru bellach yn profi argyfwng costau byw o ddydd i ddydd. Maent yn gwneud dewisiadau - gwirioneddol - rhwng gwresogi a bwyta, naill ai bwydo eu hunain neu fwydo'r mesuryddion rhagdalu. Rydym wedi gweld effeithiau COVID-19 ac ôl-Brexit ar gadwyni cyflenwi; rydym wedi gweld oedi wrth gludo nwyddau; ffatrïoedd yn cau neu arafu cynhyrchiant yn fyd-eang; absenoldeb staff sy'n effeithio ar bethau yn enwedig pethau fel deunyddiau crai; mae prisiau bwyd wedi codi oherwydd y tarfu ar gadwyni cyflenwi ac rydym wedi gweld cyflogau gyrwyr HGV yn codi ar ôl i filoedd o bobl adael y DU i fynd adref i'w gwledydd eu hunain yn yr UE. A hyn i gyd, Weinidog, cyn y prisiau ynni cynyddol a'r cynnydd yn yr yswiriant gwladol a ddaw i rym ym mis Ebrill. Disgwylir i'r biliau ynni godi wrth i gap prisiau'r Llywodraeth gael ei ddiwygio ym mis Chwefror a'i weithredu ym mis Ebrill, heb sôn am y toriad creulon i'r credyd cynhwysol. Ac eto, am ryw reswm, mae'r Prif Weinidog a Changhellor y DU i'w gweld yn analluog neu'n anymwybodol, a'u sylw i'w weld ar faterion eraill pwysicach megis dal eu gafael ar allweddi Rhif 10 doed a ddelo. Felly, mae'r ymyrraeth ar dlodi tanwydd gan Lywodraeth Cymru i'w groesawu'n fawr, yn enwedig o gofio'r argyfwng costau byw gwirioneddol ac uniongyrchol. Sut y gallwn sicrhau, Weinidog, fod cynifer o bobl gymwys â phosibl yn gallu defnyddio'r gronfa hon a chael y cymorth gwerthfawr hwn?
English: Minister, many of our most hard-pressed families will face major financial challenges over the next few years, and not just in the cost of fuel. As your Government continues to press ahead with its carbon-neutral target, it is those least able to afford a change in their heating system and other areas of their lifestyles that will bear the brunt of meeting these climate targets. What assessment have you made of the impact on inequalities that such a policy will surely drive? Thank you.
Welsh: Weinidog, bydd llawer o'n teuluoedd mwyaf gweithgar yn wynebu heriau ariannol mawr dros y blynyddoedd nesaf, ac nid oherwydd cost tanwydd yn unig. Wrth i'ch Llywodraeth barhau i fwrw ymlaen â'i tharged carbon niwtral, y rhai lleiaf abl i fforddio newid yn eu system wresogi ac agweddau eraill ar eu ffordd o fyw a fydd yn ysgwyddo'r baich o gyrraedd y targedau hinsawdd hyn. Pa asesiad a wnaethoch o'r effaith ar anghydraddoldebau y bydd polisi o'r fath yn sicr o'u hysgogi? Diolch.
English: This is an area where, of course, the UK Government has to also take responsibility. Thank you for the question; it is important. We are in a situation where people are having to choose between heating and eating, and that's coming through from so much powerful evidence. But it is also, and my colleagues, I'm sure, will want to share this with you - . I will share the letter that we have written to the Minister in the UK Government to address all of these issues, because they are exacerbating the situation in relation to energy costs. For example, one of the points that is crucial, and it relates to your point, is that we have deep concern about the increase in domestic energy prices, but also we have felt for a long time as a Welsh Government - we've had a long-held view - that environmental and social policy costs - and this is what you're referring to - imposed on household energy bills should be met by general taxation, and I hope you will join us in calling for that. But can I just also refer to our wider household support fund? I announced an over £50 million household support fund before Christmas that covers other areas, including tackling food poverty as well as fuel poverty, and I hope that you will also welcome the initiatives that we, as a Welsh Government, have been taking.
Welsh: Mae hwn yn faes lle mae'n rhaid i Lywodraeth y DU gymryd cyfrifoldeb hefyd wrth gwrs. Diolch am y cwestiwn; mae'n bwysig. Rydym mewn sefyllfa lle mae pobl yn gorfod dewis rhwng gwresogi a bwyta, ac mae hynny i'w weld mewn cymaint o dystiolaeth bwerus. Ond mae hefyd, a bydd fy nghyd-Aelodau, rwy'n siŵr, am rannu hyn gyda chi - . Fe rannaf y llythyr rydym wedi'i ysgrifennu at y Gweinidog yn Llywodraeth y DU sy'n rhoi sylw i'r holl faterion hyn, oherwydd maent yn gwaethygu'r sefyllfa mewn perthynas â chostau ynni. Er enghraifft, un o'r pwyntiau sy'n allweddol, ac mae'n ymwneud â'ch pwynt chi, yw ein bod yn pryderu'n fawr am y cynnydd mewn prisiau ynni domestig, ond hefyd rydym wedi teimlo ers amser maith fel Llywodraeth Cymru - rydym wedi bod o'r farn ers amser hir - y dylai costau polisi amgylcheddol a chymdeithasol - a dyna rydych chi'n cyfeirio ato - a osodir ar filiau ynni'r cartref gael eu talu drwy drethiant gyffredinol, a gobeithio y gwnewch chi ymuno â ni i alw am hynny. Ond a gaf fi hefyd gyfeirio at ein cronfa ehangach o gymorth i aelwydydd? Cyhoeddais gronfa cymorth i aelwydydd gwerth dros £50 miliwn cyn y Nadolig ar gyfer meysydd eraill, gan gynnwys mynd i'r afael â thlodi bwyd yn ogystal â thlodi tanwydd, a gobeithio y byddwch hefyd yn croesawu'r cynlluniau rydym ni, fel Llywodraeth Cymru, wedi bod yn eu rhoi ar waith.
English: We regularly raise the Afghan citizens resettlement scheme with the UK Government and, since the scheme was announced, I've taken part in several four-nation ministerial calls, with the latest taking place yesterday, and I've raised issues from gaps in eligibility to the slow pace of developments.
Welsh: Rydym yn codi cynllun adsefydlu dinasyddion Affganistan yn rheolaidd gyda Llywodraeth y DU ac ers cyhoeddi'r cynllun, rwyf wedi cymryd rhan mewn sawl galwad rhwng Gweinidogion y pedair gwlad, y ddiweddaraf ohonynt ddoe, ac rwyf wedi codi materion yn amrywio o fylchau yn y cymhwysedd i arafwch datblygiadau.
English: Diolch, Minister. We know that the physical evaluation of an individual is critical to an individual's needs, but it is just the beginning of a person's journey to being settled and secure in a new country. As a nation of sanctuary, I know that in Wales we pride ourselves on offering the support necessary to make sure that people can rebuild their lives and integrate with their communities. Can the Minister outline what ongoing support, therefore, we are offering, as a Government and with our local authority partners, to ensure that those who have been resettled can access all the services that they require?
Welsh: Diolch, Weinidog. Gwyddom fod gwerthusiad ffisegol unigolyn yn hanfodol i anghenion y cyfryw unigolyn, ond dechrau ei daith yn unig yw cael ei adsefydlu a chael diogelwch mewn gwlad newydd. Fel cenedl noddfa, gwn ein bod yng Nghymru yn ymfalchïo yn y ffordd y cynigiwn y cymorth sydd ei angen i sicrhau y gall pobl ailadeiladu eu bywydau ac integreiddio yn eu cymunedau. A all y Gweinidog amlinellu pa gymorth parhaus rydym yn ei gynnig fel Llywodraeth a chyda'n partneriaid awdurdod lleol, i sicrhau y gall y rhai a adsefydlir gael mynediad at yr holl wasanaethau sydd eu hangen arnynt?